Λόγοι Επιλογής Προβλημάτων Πρόσθεσης και Πολλαπλασιασμού Κλασμάτων στη Διδασκαλία των Μαθηματικών: Οι Ιδέες των Εκπαιδευτικών
Creators: name: Σταυρίδου, Μελπομένη Ανδρέα
Publisher: name: Aristotle University of Thessaloniki
Year: 2017
Subjects: Μαθηματικό πρόβλημα
Πρόσθεση/ Πολλαπλασιασμός κλασμάτων
Λόγοι επιλογής
Mathematical word problem
Addition/ multiplication of fractions
Reasons for choosing

description: Σκοπός της παρούσας διπλωματικής ήταν να εξετάσει τους λόγους για τους οποίους οι εκπαιδευτικοί πρωτοβάθμιας εκπαίδευσης επιλέγουν συγκεκριμένα προβλήματα για τη διδασκαλία της πρόσθεσης και του πολλαπλασιασμού των κλασμάτων. Για το σκοπό αυτό πραγματοποιήθηκε έρευνα στην οποία με τη χρήση ερωτηματολογίου, ζητήθηκε από τους 40 συμμετέχοντες να επιλέξουν από όποιο βιβλίο μαθηματικών επιθυμούν, σχολικό ή μη, ή να διατυπώσουν μόνοι τους, ένα μαθηματικό πρόβλημα που θα χρησιμοποιούσαν για να διδάξουν την πρόσθεση και τον πολλαπλασιασμό των κλασμάτων. Επιπρόσθετα, οι συμμετέχοντες καλούνταν: α) να αναφέρουν την τάξη διδασκαλίας και το είδος της εργασίας που πρότειναν για το πρόβλημα που επέλεξαν (ατομική/ομαδική), β) να δηλώσουν την πηγή τους (τίτλος, εκδόσεις και σελίδα) και γ) να εξηγήσουν γιατί επέλεξαν το συγκεκριμένο πρόβλημα για τη διδασκαλία της συγκεκριμένης πράξης. Τα προβλήματα πρόσθεσης και πολλαπλασιασμού κλασμάτων που διατύπωσαν οι συμμετέχοντες αναλύθηκαν ως προς: α) το μαθηματικό περιεχόμενό τους, β) το θέμα-υλικό στο οποίο αναφέρονταν και γ) την αιτιολόγηση των εκπαιδευτικών για την επιλογή τους. Tα αποτελέσματα έδειξαν ότι τα προβλήματα πρόσθεσης κλασμάτων ήταν κυρίως τύπου συνδυασμού. Αντίθετα το μαθηματικό περιεχόμενο των προβλημάτων πολλαπλασιασμού κλασμάτων παρουσίασε ποικιλομορφία με αυτά που αφορούσαν τον πολλαπλασιασμό μέσω μερών κλασμάτων να κυριαρχούν. Στα προβλήματα πρόσθεσης και στα προβλήματα πολλαπλασιασμού κλασμάτων το πιο δημοφιλές υλικό που χρησιμοποιήθηκε ήταν η πίτσα/πίτα ή κάποιο άλλο φαγώσιμο υλικό. Οι συμμετέχοντες αιτιολογώντας τις επιλογές τους αναφέρονταν σε προβλήματα που χαρακτήριζαν απλά/ εύκολα/ κατανοητά ή συνδέονταν με την καθημερινή ζωή με τους περισσότερο έμπειρους εκπαιδευτικούς να εμφανίζονται πιο συντηρητικοί στις αιτιολογήσεις τους.
description: The aim of the present thesis was to examine the reasons that the primary school teachers choose specific word problems for teaching addition and multiplication of fractions. For this purpose, a study was conducted -in which with the use of a questionnaire- 40 participants were asked to choose from a math book, textbook or not, or to pose themselves a mathematical problem that they would use to teach addition and multiplication fractions. Additionally, the participants were asked: a) to mention the class and the type of work proposed for the problem they have chosen (individual / group), b) to indicate the source they chose the problem from (title, publisher and page) and c) to explain why they chose the particular problem for teaching the specific fractions operation. The word problems posed by the participants were analyzed according to: a) their mathematical content, b) the material they referred to and c) participants’ justifications for their choices. Results showed that the addition problems were mainly of combination type, whereas multiplication problems mainly referred to multiplication of parts. The most popular material used in both addition and multiplication problems proposed by the participants was pizza / pie, or other food. The participants mainly explained their choices by referring to simple/ easy / comprehensible problems or to everyday life problems.